Mireasa sezonul 9, 25 martie 2024. Tatăl lui Cristian i-a zis ce fata nu vrea pentru el. Camere au surprins tot
Tatăl lui Cristian a intrat în casa Mireasa și a discutat cu fiul și soția sa, doamna Daniela. I-a spus băiatului că trebuia să aștepte până sâmbătă, pentru a avea o discuție cu Laura și nu o să o informeze despre despărțire în emisiune.
De asemenea, doamnei Daniela i-a transmis că a greșit pentru că a blocat-o pe iubita fiului său.
Domnul Marinescu l-a încurajat pe Cristian să fie deschis, dar să se căsătorească doar dacă simte acest lucru.
Spre finalul discuției, domnul Marinescu a încercat să-i trimită un mesaj secret fiului său, însă nu a reușit. Camerele au surprins momentul.
"Nu, Antonia nu", i-a mimat pe buze domnul Marinescu, când își lua "la revedere" de la Cristian și doamna Daniela.
Cristian a zis atunci că îi e mai bine așa, adică singur. Mai multe detalii în materialul video de mai sus.
Mireasa - ritmul inimii, de luni până vineri, de la ora 14:00
Nouă fete şi nouă băieţi vor păşi astăzi în Casa Mireasa, locul unde ritmul inimii se va accelera, în căutarea marii iubiri. Poveşti surprizătoare de viaţă, emoţie, iubire, intrigă, răsturnări de situaţie, dezvăluiri şocante, momente unice, veselie, prietenie, dragoste necondiţionată, cereri în căsătorie spectaculoase, mirese şi miri fericiţi, nunţi aşteptate şi mai puţin aşteptate, iubire venită ca prin magie, viaţa în Casa Mireasa surprinsă 24 de ore din 24, toate acestea fac parte din fenomenul Mireasa, reality show care revine astăzi, cu un nou sezon, difuzat de luni până vineri, de la ora 14.00, la Antena 1.
"Venim cu o mulţime de surprize şi cu un record în ceea ce priveşte prezenţa mamelor în emisiune: nu mai puţin de 8 mame spun <prezent> alături de băieţii lor în Casa Mireasa. Mai exact, toţi băieţii români vin însoţiţi de mame. Pentru cel de-al nouălea concurent, păstrăm misterul până la premieră. Le mulţumim telespectatorilor pentru fidelitate şi îi aşteptăm să ne fie alături, de luni până vineri, de la ora 14.00, la Antena 1", dezvăluie Simona Gherghe.